CELEX: 32020D1261
Language: hr
Date: 2020-09-04 00:00:00
Title: Provedbena odluka Vijeća (EU) 2020/1261 od 4. rujna 2020. o izmjeni Provedbene odluke (EU) 2017/2408 kojom se Republici Latviji odobrava primjena posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost

10.9.2020   
               
               
                  HR
               
               
                  Službeni list Europske unije
               
               
                  L 296/4
               
            
         PROVEDBENA ODLUKA VIJEĆA (EU) 2020/1261
         od 4. rujna 2020.
         o izmjeni Provedbene odluke (EU) 2017/2408 kojom se Republici Latviji odobrava primjena posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1. prvi podstavak,
         uzimajući u obzir prijedlog Europske komisije,
         budući da:
         
                     (1)
                  
                  
                     U skladu s člankom 287. Direktive 2006/112/EZ Latvija može izuzeti od poreza na dodanu vrijednost („PDV”) porezne obveznike čiji godišnji promet ne prelazi protuvrijednost od 17 200 EUR u nacionalnoj valuti prema deviznom tečaju na dan njezina pristupanja Europskoj uniji.
                  
               
                     (2)
                  
                  
                     Provedbenom odlukom Vijeća 2010/584/EU (2) Latviji je odobrena primjena posebne mjere odstupanja od članka 287. Direktive 2006/112/EZ („mjera odstupanja”), kojom se do 31. prosinca 2013. od PDV-a izuzimaju porezni obveznici čiji godišnji promet ne prelazi protuvrijednost od 50 000 EUR u nacionalnoj valuti prema deviznom tečaju na dan njezina pristupanja Uniji. Mjera odstupanja produljena je Provedbenom odlukom Vijeća 2014/796/EU (3) do 31. prosinca 2017.
                  
               
                     (3)
                  
                  
                     Provedbenom odlukom Vijeća (EU) 2017/2408 (4) Latviji je odobreno dodatno produljenje mjere odstupanja do 31. prosinca 2020. i smanjenje praga za izuzimanje s 50 000 EUR na 40 000 EUR.
                  
               
                     (4)
                  
                  
                     Latvija je pismom evidentiranim u Komisiji 17. travnja 2020. zatražila odobrenje za nastavak primjene mjere odstupanja do 31. prosinca 2024., a to je datum do kojeg države članice trebaju prenijeti Direktivu Vijeća (EU) 2020/285 (5) kojom se utvrđuju jednostavnija pravila o PDV-u za mala poduzeća. Tom se Direktivom državama članicama također omogućuje izuzimanje poreznih obveznika čiji godišnji promet u državi članici ne prelazi prag od 85 000 EUR ili protuvrijednost tog iznosa u nacionalnoj valuti.
                  
               
                     (5)
                  
                  
                     U skladu s člankom 395. stavkom 2. drugim podstavkom Direktive 2006/112/EZ Komisija je pismom od 19. svibnja 2020. zahtjev Latvije proslijedila ostalim državama članicama. Komisija je pismom od 20. svibnja 2020. obavijestila Latviju da raspolaže svim informacijama potrebnima za procjenu zahtjeva.
                  
               
                     (6)
                  
                  
                     Mjera odstupanja u skladu je s Direktivom (EU) 2020/285, kojom se nastoje smanjiti troškovi usklađivanja u području PDV-a za mala poduzeća, narušavanja tržišnog natjecanja i na nacionalnoj razini i na razini Unije te negativni učinak prijelaza s izuzeća na oporezivanje („učinak praga”). Njome se ujedno nastoje smanjiti troškovi usklađivanja za mala poduzeća kao i praćenje koje provode porezna tijela. Prag od 40 000 EUR u skladu je s člankom 284. Direktive 2006/112/EZ.
                  
               
                     (7)
                  
                  
                     Mjera odstupanja je fakultativna za porezne obveznike i takva će ostati. Porezni obveznici i dalje mogu odlučiti da se na njih primjenjuju uobičajene odredbe o PDV-u na temelju članka 290. Direktive 2006/112/EZ.
                  
               
                     (8)
                  
                  
                     Prema informacijama koje je dostavila Latvija, mjera odstupanja imati će samo zanemariv učinak na ukupni iznos poreznog prihoda Latvije koji je naplaćen u fazi konačne potrošnje.
                  
               
                     (9)
                  
                  
                     Mjera odstupanja neće nepovoljno utjecati na vlastita sredstva Unije koja proizlaze iz PDV-a jer će Latvija izvršiti izračun naknade u skladu s člankom 6. Uredbe Vijeća (EEZ, Euratom) br. 1553/89 (6).
                  
               
                     (10)
                  
                  
                     S obzirom na mogući pozitivan učinak mjere odstupanja na smanjenje administrativnog opterećenja i troškova usklađivanja za mala poduzeća i porezna tijela te na nepostojanje bilo kakvog znatnog utjecaja na ukupni ostvareni prihod od PDV-a, Latviji bi trebalo odobriti nastavak primjene mjere odstupanja.
                  
               
                     (11)
                  
                  
                     Odobrenje za primjenu mjere odstupanja trebalo bi biti vremenski ograničeno. To vremensko ograničenje trebalo bi biti dostatno kako bi se omogućila procjena djelotvornosti i primjerenosti praga. Usto, na temelju članka 3. stavka 1. Direktive (EU) 2020/285 države članice do 31. prosinca 2024. donose i objavljuju zakone i druge propise koji su potrebni radi usklađivanja s člankom 1. te Direktive te ih primjenjuju od 1. siječnja 2025. Stoga je primjereno Latviji odobriti primjenu mjere odstupanja do 31. prosinca 2024.
                  
               
                     (12)
                  
                  
                     Provedbenu odluku (EU) 2017/2408 trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            U članku 2. Provedbene odluke (EU) 2017/2408 drugi stavak zamjenjuje se sljedećim:
            
               „Ova Odluka primjenjuje se do 31. prosinca 2024.”.
            
         
         
            Članak 2.
            Ova Odluka proizvodi učinke od dana priopćenja.
         
         
            Članak 3.
            Ova je Odluka upućena Republici Latviji.
         
         
            Sastavljeno u Bruxellesu 4. rujna 2020.
            
               
                  Za Vijeće
               
               
                  Predsjednik
               
               M. ROTH
            
         
         
            (1)  SL L 347, 11.12.2006., str. 1.
         
         
            (2)  Provedbena odluka Vijeća 2010/584/EU od 27. rujna 2010. kojom se Republici Latviji odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 256, 30.9.2010., str. 29.).
         
            (3)  Provedbena odluka Vijeća 2014/796/EU od 7. studenoga 2014. kojom se Republici Latviji odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 330, 15.11.2014., str. 46.).
         
            (4)  Provedbena odluka Vijeća (EU) 2017/2408 od 18. prosinca 2017. kojom se Republici Latviji odobrava primjena posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost (SL L 342, 21.12.2017., str. 8.).
         
            (5)  Direktiva Vijeća (EU) 2020/285 od 18. veljače 2020. o izmjeni Direktive 2006/112/EZ o zajedničkom sustavu poreza na dodanu vrijednost u pogledu posebne odredbe za mala poduzeća i Uredbe (EU) br. 904/2010 u pogledu administrativne suradnje i razmjene informacija u svrhe praćenja ispravne primjene posebne odredbe za mala poduzeća (SL L 62, 2.3.2020., str. 13.).
         
            (6)  Uredba Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (SL L 155, 7.6.1989., str. 9.).